
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL SAVIVALDYBĖS BŪSTO NUOMOS SUTARTIES PAKEITIMO

2015 m. rugsėjo 16 d. Nr. AT-914
Šakiai


Vadovaudamasis Lietuvos Respublikos civilinio kodekso 6.602 straipsnio 1 dalimi, rajono savivaldybės tarybos 2015 m. kovo 26 d. sprendimu Nr. T-95 patvirtintos rajono savivaldybės būsto ir socialinio būsto nuomos tvarkos aprašo 20 punktu ir atsižvelgdamas į J. Orintienės 2015 m. rugsėjo 4 d. prašymą:


1. Pakeičiu rajono savivaldybės būsto (2 kambariai, naudingas plotas - 46,13 kv. m su rūsio patalpa R-5 (2,97 kv. m), ūkio patalpa (33,00 kv. m) ir viralinės patalpa (9,15 kv. m), esančio Kidulių seniūnijoje, Kidulių kaime, Sodų g. 3-5, 2001 m. sausio 16 d. Gyvenamosios patalpos valstybinio ir visuomeninio butų fondo namuose nuomos sutartį Nr. 10, sudarytą su nuomininke Marjona Baltrušaitiene (šeima – vienas asmuo), pirminiu nuomininku pripažįstant kitą šeimos narį –  Jurgitą Orintienę (šeima – keturi asmenys, nuomininko teisės taip pat išlieka Marijonai Baltrušaitienei).


2. Pavedu rajono savivaldybės administracijos Kidulių seniūnijos seniūnui sudaryti ir pasirašyti susitarimą dėl Gyvenamosios patalpos valstybinio ir visuomeninio butų fondo namuose nuomos sutarties, sudarytos 2001 m. sausio 16 d., pakeitimo.


3. Skiriu rajono savivaldybės administracijos Kidulių seniūnijos seniūną atsakingu už rajono savivaldybės būsto nuomos sutarties, sudarytos su Jurgita Orintiene, vykdymą.

Administracijos direktorius
Evaldas Sniečkus 

